આથી જયદેવ તાત્કાલીક ઉનાવા રવાના થયો, જયદેવે એજ જુની પધ્ધતિ પ્રમાણે એન્ટ્રીમારી જીપની સાયરન ચાલુ અને ઉપર ફલેશ લાઈટ પણ ચાલુ જયદેવ અને પોલીસ દળે થોડો પરસેવો પાડીને ટોળાઓને વિખેરી તો નાખ્યાજ છતા એક ખૂનની કોશિષનો ગુન્હો વધારામાં નોંધાયો જ, બાબત એમ બનેલ કે આ ઉનાવામાં લાંબો સમય ચાલેલ હિંસક કોમી તોફાનોને કારણે એક તો લોકોના મન પણ આવા સંવેદનશીલ થઈ ગયા હતા જેથી વા વાયો ને નળીયુ ખસ્યુંની માફક સામાન્ય કોઈ અવાજ થાય તો પણ ટોળાઓ એકઠા થઈને આક્રમક પોઝીશનમાં આવી જતા હતા.